Den 49-årige nordmand, der lørdag 7. september blev overfaldet ved Hotel Radisson i Aalborg, er nu afgået ved døden. Det bekræfter Nordjyllands Politi til TV2/Nord. Efter overfaldet blev den 49-årige nordmand overflyttet til Norge, hvor han fredag afgik ved døden. Politiet kan ikke sige noget om nordmandens dødsårsag før, at de modtager obduktionsrapporten fra Norge. Rapporten bliver også afgørende for, om den 24-årige norske overfaldsmand skal sigtes for dødsvold. Politiet oplyste i kølevandet på overfaldet, at den 49-årig mand havde fået flere spark i hovedet, der førte til en hjerneblødning. Herefter blev han lagt i kunstigt koma, men han er altså nu afgået ved døden.
Den 49-årige nordmand, der lørdag 7. september blev overfaldet ved Hotel Radisson i Aalborg, er afgået ved døden.